Vadlīnijas pašvaldībām izglītības netiešo izdevumu finanšu datu un budžeta analīzes indikatoru piemērošanai

Ievads

Vadlīnijas pašvaldībām izglītības netiešo izdevumu finanšu datu un budžeta analīzes indikatoru piemērošanai (turpmāk – vadlīnijas) ir izstrādātas ar mērķi pilnveidot budžeta izdevumu analīzes sistēmu, izvērtējot pašvaldību izglītības netiešos izdevumus un nodrošinot to salīdzināmību analītiskām vajadzībām. Vadlīnijām ir ieteikuma raksturs. Tās var piemērot pašvaldības, lai analizētu pašvaldību izglītības iestāžu netiešos izdevumus un lai sekmētu racionālu budžeta līdzekļu izlietojumu. Vadlīnijas definē pašvaldību izglītības iestāžu netiešo izdevumu indikatorus un nosaka to aprēķināšanas metodoloģiju.
Pielietojot indikatora datus budžeta analīzē, pašvaldība var veikt indikatoru rezultātu salīdzināšanu, analizēt un sistemātiski pārraudzīt izglītības iestāžu netiešos izdevumus un nepieciešamības gadījumā pieņemt lēmumus par izglītības izdevumu efektivitātes samērošanu.
Līdzīgi kā Vides aizsardzības un reģionālās attīstības ministrijas (turpmāk – VARAM) izstrādātajām "Vadlīnijām pašvaldībām administratīvo izdevumu finanšu datu un budžeta analīzē indikatoru piemērošanai"
 (turpmāk – administratīvo izdevumu vadlīnijas) arī šo vadlīniju pamatā ir ņemti Ministru kabineta 2005.gada 13.decembra noteikumi Nr.934 "Noteikumi par budžeta izdevumu klasifikāciju atbilstoši funkcionālajām kategorijām"
 (turpmāk – noteikumi). Līdzīgi kā administratīvo izdevumu vadlīnijās, arī šajās vadlīnijās tiek ievēroti seši budžeta indikatoru atlases kritēriji. 
Ņemot par pamatu pēc uzkrāšanas principa uzskaitītos izdevumus, aprēķinātās indikatoru vērtības raksturo faktisko izdevumu apjomu uz vienu vienību (uz vienu izglītojamo) neatkarīgi no šo izdevumu apmaksas brīža, atspoguļojot apmaksāto/iegādāto resursu (pamatā preču un pakalpojumu) faktisko izlietojumu noteiktā pārskata periodā. Indikatori, kas ir aprēķināti pēc uzkrāšanas principa, ir piemēroti veikto izdevumu analīzei un salīdzināšanai.
Esošās situācijas identificētās problēmas

Šobrīd analizējot pašvaldību datus atzīmējam, ka 2019.gadā kopā pašvaldības tērēja izglītības papildu pakalpojumiem 26 990 844 eiro, kas veidoja 2,2% no kopējiem pašvaldību izdevumiem izglītībai (1,2 miljardi eiro). 
Izglītības papildu pakalpojumi jeb netiešās izmaksas noteikumos aptver plašu izdevumu loku – 

"Vadību, pārbaudi, darbību vai atbalstu skolēnu un audzēkņu pārvadājumiem, ēdināšanai, izmitināšanai, medicīniskajai un stomatoloģiskajai aprūpei un pārējiem pakārtotajiem pakalpojumiem, kas paredzēti studentiem neatkarīgi no izglītības līmeņa." 

kas radījis arī nepieciešamību sniegt papildu skaidrojumus un precizējumus gan šajos noteikumos, gan arī noteikumos, kas attiecas uz statistikas veidlapām izglītības jomā
. 
Lai izceltu resursu ietilpīgākās netiešo izmaksu apakšgrupas, 09.600 tiek ierosināts izceltšādas trīs kategorijas: 09.610 Skolēnu un audzēkņu pārvadājumi, 09.620 Skolēnu un audzēkņu ēdināšana un 09.630 Skolēnu un audzēkņu izmitināšana.
Katrā no minētajām apakškategorijām jāiekļauj visas izdevumu pozīcijas, kas attiecināmas uz konkrēto pakalpojumu, neatkarīgi no tā, vai šie pakalpojumi ir sniegti izglītības iestādē autonomi vai pakalpojums tiek organizēts kā ārpakalpojums.
Lai pašvaldības izglītības iestāžu grāmatvedības uzskaite būtu pārskatāma un salīdzināma, 09.600 kopsummas atšifrējums tiek piedāvāts Valsts izglītības informācijas sistēmas statistikas pārskatā par tiešajām un netiešajām izmaksām izglītības iestādē. Tiešo un netiešo izmaksu klasifikācija tiek veikta atbilstoši ekonomiskajām kategorijām
. 
1.tabula. Izglītības iestādes tiešās un netiešās izmaksas xx.gadā (eiro).
	Rindas kods
	EKK
	Rādītāja nosaukums
	Izmaksas

	
	
	
	tiešās
	netiešās

	A
	B
	C
	1
	2

	901
	1000
	Atlīdzība

tiešās – atlīdzība pedagogiem

netiešās – atlīdzība vadības un pārbaudes funkciju īstenotājiem (administrācijai) un tehniskajiem darbiniekiem
	
	

	902
	2000
	Preces un pakalpojumi
	
	

	903
	2100
	Mācību, darba un dienesta komandējumi, darba braucieni

tiešās – komandējumi pedagogiem

netiešās – komandējumi administrācijai un tehniskajiem darbiniekiem
	
	

	904
	2200
	Pakalpojumi
	
	

	905
	2210
	Izdevumi par sakaru pakalpojumiem (tikai tiešās izmaksas)
	
	

	906
	2220
	Izdevumi par komunālajiem pakalpojumiem (tikai netiešās izmaksas)
	
	

	907
	2230
	Dažādi pakalpojumi

tiešās – 

2232 izdevumi par profesionālās darbības pakalpojumiem

2235 izdevumi par saņemtajiem mācību pakalpojumiem

netiešās –

2231 izdevumi iestādes sabiedrisko aktivitāšu īstenošai 

2233 izdevumi par transporta pakalpojumiem 

2234 normatīvajos aktos noteiktie veselības un fiziskās sagatavotības pārbaudes izdevumi 
	
	

	908
	2240
	Remontdarbi un iestāžu uzturēšanas pakalpojumi (izņemot kapitālo remontu) (tikai netiešās izmaksas)
	
	

	909
	2250
	Informācijas tehnoloģiju pakalpojumi (tikai tiešās izmaksas)
	
	

	910
	2260
	Īre un noma (tikai netiešās izmaksas)
	
	

	911
	2300
	Krājumi, materiāli, energoresursi, preces, biroja preces un inventārs, kurus neuzskaita kodā 5000

tiešās – 

2311 biroja preces, kuras nepieciešamas mācību procesam 

2312 inventārs mācību kabinetam

2341 zāles, ķimikālijas, laboratorijas preces

2370 mācību līdzekļi un materiāli

netiešās –

2311 biroja preces 

2312 inventārs

2313 darba aizsardzības līdzekļi 

2314 izdevumi par precēm iestādes sabiedrisko aktivitāšu īstenošanai

2321 kurināmais

2322 degviela

2350 iestāžu uzturēšanas materiāli un preces

2361 mīkstais inventārs

2362 virtuves inventārs, trauki un galda piederumi

2363 ēdināšanas izdevumi

2364 formas tērpi un speciālais apģērbs

2366 apdrošināšanas izdevumi veselības, dzīvības un nelaimes gadījumu apdrošināšanai
	
	

	912
	2400
	Izdevumi periodikas iegādei bibliotēku krājumiem (tikai tiešās izmaksas)
	
	

	913
	5000
	Pamatkapitāla veidošana

tiešās – 

5233 bibliotēku krājumi

5234 izklaides, literārie un mākslas oriģināldarbi

5238 datortehnika

netiešās –

5231 transportlīdzekļi

5238 sakaru un cita biroja tehnika

5240 pamatlīdzekļu un ieguldījuma īpašumu izveidošana un nepabeigtā būvniecība

5250 kapitālais remonts un rekonstrukcija
	
	


Šobrīd esošais netiešo izmaksu vienīgais atskaites punkts ir noteikumu 09.600 izdevumu kategorija, kas diemžēl nedod pietiekamu iespēju pārliecināties, vai visi netiešie izdevumi ir identificēti atbilstoši noteikumu prasībām. 
Valsts kontroles 2017.gada 14.marta revīzijas ziņojumā "Vai Alūksnes novada pašvaldības rīcība, nodrošinot maksas pakalpojumus iedzīvotājiem, ir ekonomiska un efektīva?"
 norādīts uz to, ka ir svarīgi pilnveidot grāmatvedības uzskaites kārtošanu un budžeta plānošanu, nosakot kārtību, kādā tiek plānoti un uzskaitīti ieņēmumi no maksas pakalpojumiem un ar šo pakalpojumu sniešanu saistītie izdevumi. Atbildē uz šo revīziju gan Alūksnes novada pašvaldība, gan VARAM izstrādāja vadlīnijas maksas pakalpojumu izcenojumu noteikšanai un izcenojumu apstiprināšanas kārtībai pašvaldībās
, kas paredz tiešo un netiešo izmaksu noteikšanas principus.
Balstoties šajos principos, Izglītības un zinātnes ministrija (turpmāk – IZM) 2019.gadā veica izglītības iestāžu aptauju, kuras rezultāti ir apkopoti Ministru kabineta 2020.gada 20.oktobrī apstiprinātajā informatīvajā ziņojumā
 3. un 4.pielikumā. Uz šīs metodoloģijas bāzes turpināja darbu Pedagogu darba samaksas pilnveides darba grupa, un balstoties tās priekšlikumos arī ir sagatavots šo vadlīniju pirmējais melnraksts sabiedriskai diskusijai.

Izglītības indikatori var tikt piedāvāti izmantot skolu monitoringa rīkā, lai izglītības iestādēm ir iespēja savstarpēji novērtēt savu izdevumu efektivitāti. 

Izglītības izdevumu indikatori

Vidējais izdevumu grozs (gadā) vienam izglītojamajam pašvaldību vispārējās pamata un vidējās izglītības iestādē, to iedalot –

(i) vidēji valstī; 

(ii) mazā skolā (izglītojamo skaits līdz 100 skolēniem);
(iii) vidējā skolā (izglītojamo skaits no 101 līdz 499 skolēniem);

(iv) lielā skolā (izglītojamo skaits sākot no 500 skolēniem).

Vidējais izdevumu grozs tiek rēķināts, izmantojot 1.tabulā apkopotos tiešos un netiešos izdevumus. Pastarpinātie indikatori var būt arī tabulā dotie pakārtotie izdevumu posteņi, piemēram, atlīdzība, komandējumu izdevumi. 

Jautājumi, kuros vēl tiek meklētas atbildes no iesaistītajām pusēm, no finanšu praktiķiem –  
1. Kādiem netiešo izdevumu terminiem ir nepieciešams papildu skaidrojums, piemēram, "vadība", "pārbaude"? Kādus terminu skaidrojumus Jūs piedāvātu?
2. Vai netiešo izdevumu iedalījums ir atbilstošs praksei (1.tabula)? Kādu EKK iedalījumu Jūs piedāvātu tā vietā?
3. Vai netiešo izdevumu iedalījums trīs funkciju apakškategorijās – skolēnu un audzēkņu (i) pārvadājumi; (ii) ēdināšana un (iii) izmitināšana – ir pietiekams? Kādu 09.600 kategorijas iedalījumu Jūs piedāvātu?

4. Starptautiskais statistikas kategoriju iedalījums (piemēram, lūdzam skatīt UNESCO/OECD/Eurostat (UOE) rokasgrāmatu, 48.-49.lpp.
), piedāvā administrācijas izdevumus iekļaut tiešajās izmaksās. Lūdzam Jūsu viedokli par šo jautājumu. Darba grupas pārstāvju piedāvātie priekšlikumi ietvēra administrācijas izdevumus novirzīt uz netiešajām izmaksām, kā tas ir šobrīd arī noteikumos. 
� Vadlīnijas pašvaldībām administratīvo izdevumu finanšu datu un budžeta analīzē indikatoru piemērošanai. VARAM, 05.06.2019., skatīts: 22.12.2020. Pieejamas šeit: https://drive.google.com/open?id=1o3thKtdrScYFOUpnTBCpdf6KBKMzaQNM


� Ministru kabineta 2005. gada 13. decembra noteikumi Nr. 934 "Noteikumi par budžetu izdevumu klasifikāciju atbilstoši funkcionālajām kategorijām". https://likumi.lv/ta/id/123806


� Ministru kabineta 2019. gada 10. decembra noteikumi Nr. 599 "Noteikumi par oficiālās statistikas veidlapu paraugiem izglītības jomā". https://likumi.lv/ta/id/311337


� Ministru kabineta 2005. gada 27. decembra noteikumi Nr. 1031 "Noteikumi par budžetu izdevumu klasifikāciju atbilstoši ekonomiskajām kategorijām". https://likumi.lv/ta/id/124833


� Latvijas Republikas Valsts kontroles revīzijas ziņojums "Vai Alūksnes novada pašvaldības rīciba, nodrošinot maksas pakalpojumus iedzīvotājiem, ir ekonomia un efektīva?". 14.03.2017., skatīts: 22.12.2020. Pieejams:  https://lrvk.gov.lv/lv/revizijas/revizijas/noslegtas-revizijas/vai-aluksnes-novada-pasvaldibas-riciba-nodrosinot-maksas-pakalpojumus-iedzivotajiem-ir-ekonomiska-un-efektiva


� Vadlīnijas maksas pakalpojumu izcenojumu noteikšanai un izcenojumu apstiprināšanas kārtībai pašvaldībās. VARAM. 16.01.2019., skatīts: 22.12.2020. Pieejams:  https://drive.google.com/open?id=1CNsysQe5tEEoRk3nhdF5WV8zd0EVCVKl


� Par kvalitatīvas vispārējās vidējās izglītības nodrošināšanas priekšnosacījumiem. IZM. 20.10.2020., skatīts: 22.12.2020. Pieejams: http://tap.mk.gov.lv/lv/mk/tap/?pid=40489636&mode=mk&date=2020-10-20


� UOE data collection on formal education. Manual on concepts, definitions and classifications. Version of 20 June 2019. Skatīts: 22.12.2020. Pieejams: http://uis.unesco.org/sites/default/files/documents/uoe-data-collection-manual-2019-en.pdf

